ওমারি ব্যাঙ্কস

ওমারি আহমেদ ক্লিমেন্ট ব্যাঙ্কস (ইংরেজি: Omari Banks; জন্ম: ১৭ জুলাই, ১৯৮২) অ্যাঙ্গুইলা এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার ও সঙ্গীতশিল্পী। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে অ্যাঙ্গুইলা, লিওয়ার্ড আইল্যান্ডস এবং ইংরেজ কাউন্টি ক্রিকেটে লিচেস্টারশায়ার ও সমারসেট দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শী ছিলেন ‘ব্যাঙ্কো’ ডাকনামে পরিচিত ওমারি ব্যাঙ্কস। ২০০০-০১ মৌসুম থেকে ২০১১ সাল পর্যন্ত ওমারি ব্যাঙ্কসের প্রথম-শ্রেণীর খেলোয়াড়ী জীবন চলমান ছিল। ২০০০ থেকে ২০১১ সাল পর্যন্ত লিওয়ার্ড আইল্যান্ডসের পক্ষে খেলেছেন। ২০০১ সালে লিচেস্টারে খেলেছেন তিনি। ১৭ বছর বয়সে সেখানে দুই মাস অবস্থান করেন। পাকিস্তানি একাদশের বিপক্ষে একমাত্র প্রথম-শ্রেণীর খেলায় অংশ নেন। পরবর্তীতে, ২০০৬ সালের গ্রীষ্মে নর্দার্ন প্রিমিয়ার লীগে কার্নফোর্থ ক্রিকেট ক্লাবে খেলেছিলেন। ল্যাঙ্কাশায়ার ক্লাবে সংক্ষিপ্ত সময় অবস্থান করে ৫৪.৬০ গড়ে রান সংগ্রহসহ ২৭ উইকেট লাভ করেন। এরপর, ওয়েস্ট ইন্ডিজ এ-দলের সদস্যরূপে ইংল্যান্ড গমন করেছিলেন। অক্টোবর, ২০০৭ সালে সমারসেটের পক্ষে খেলার জন্যে চুক্তিবদ্ধ হন। অ্যাঙ্গুইলা ব্রিটিশ ওভারসিজ টেরিটরির আওতায় থাকায় তাকে বিদেশী খেলোয়াড় হিসেবে পরিগণিত করা হয়নি। সমগ্র খেলোয়াড়ী জীবনে দশটিমাত্র টেস্ট ও পাঁচটিমাত্র একদিনের আন্তর্জাতিকে অংশগ্রহণ করেছেন ওমারি ব্যাঙ্কস। ১ মে, ২০০৩ তারিখে ব্রিজটাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২২ জুলাই, ২০০৫ তারিখে ক্যান্ডিতে স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি। সুপরিচিত অ্যাঙ্গুইলীয় সঙ্গীতশিল্পী ব্যাঙ্কি ব্যাঙ্কসের পুত্র ওমারি ব্যাঙ্কস প্রথম অ্যাঙ্গুইলীয় হিসেবে মে, ২০০৩ সালে টেস্ট ক্রিকেটে অংশ নেন। প্রথম ইনিংসে তিনি তিন উইকেট লাভ করেন। তবে, ৪০ ওভার বোলিং করে তাকে ২০৪ রান খরচ করতে হয়। এরফলে, টেস্ট ক্রিকেট অভিষেকে জেসন ক্রেজা’র গড়া সর্বাধিক রান খরচের ন্যায় অমর্যাদাকর রেকর্ড নিজের করে নেন তিনি। পরের সপ্তাহে অ্যান্টিগুয়ায় নিচেরসারির ব্যাটসম্যান হিসেবে তিনি বেশ আত্মবিশ্বাসী ভঙ্গীমায় খেলেন। টেস্ট ক্রিকেটের ইতিহাসে চতুর্থ ইনিংসে ব্যাটিংয়ে নেমে সর্বাধিক রান তাড়া করার ক্ষেত্রে তিনি অনবদ্য ভূমিকা রাখেন। ২০০৩ সালে সেন্ট জোন্সের অ্যান্টিগুয়া রিক্রিয়েশন গ্রাউন্ডে সিরিজের চতুর্থ টেস্টে সফরকারী অস্ট্রেলিয়ার বিপক্ষে ওয়েস্ট ইন্ডিজ দল ৪১৮/৭ তুলে জয়লাভ করে। এ পর্যায়ে তিনি ৪৭ রানে অপরাজিত ছিলেন। ৯ জুলাই, ২০০৯ তারিখে বলে আঁচড় লাগানোর ঘটনায় ইংল্যান্ড এবং ওয়েলস ক্রিকেট বোর্ডের শৃঙ্খলা কমিটি তাকে ১২ দিনের জন্যে নিষেধাজ্ঞা প্রদান করে। ১ জুলাই, ২০০৯ তারিখে ভেলে এসেক্সের বিপক্ষে সমারসেট দ্বিতীয় একাদশের খেলায় বোলিংকালে বলে আঁচড়ের অভিযোগে দোষী সাব্যস্ত হন। ২০০৯ সাল শেষে তাকে সমারসেট কর্তৃপক্ষ অবমুক্তি দেয়। এ প্রসঙ্গে ব্রায়ান রোজ মন্তব্য করেন যে, তার খেলা আশাপ্রদ নয় যা তাকে আবারো চুক্তিতে নিয়ে আসতে সহায়তা করতে পারে। ২০১১ সালে পেশাদারী পর্যায়ে সঙ্গীত জগতের দিকে ঝুঁকে পড়েন ও আঞ্চলিক পর্যায়ের ক্রিকেটে খেলায় অংশগ্রহণ কমিয়ে দিতে থাকেন। ৩১ জানুয়ারি, ২০১২ তারিখে আনুষ্ঠানিকভাবে ক্রিকেট খেলা থেকে নিজের অবসর গ্রহণের কথা ঘোষণা করেন তিনি। ২৫ জানুয়ারি, ২০১২ তারিখে পেশাদারী পর্যায়ের ক্রিকেট থেকে আনুষ্ঠানিকভাবে অবসর গ্রহণের কথা জানান তিনি। এরপর, সঙ্গীত জীবনে মনোনিবেশ ঘটান। ওমারি ব্যাঙ্কস ও তার ব্যান্ড ইলাভেন আগস্ট, ২০১১ সালে অ্যাঙ্গুইলার সামার ফেস্টিভালের অংশ হিসেবে মিস অ্যাঙ্গুইলা সুন্দরী প্রতিযোগিতায় অংশ নেয়। ক্রিকেটার হিসেবে থাকাকালীন তিনি বিভিন্ন বেতার ও টেলিভিশনে অংশ নেন। আলোচনাকালে তিনি সঙ্গীতের প্রতি তার আগ্রহ ও কোন একদিন সঙ্গীত জীবনে পূর্ণাঙ্গ সময় ব্যয় করার কথা বলতেন। ২০১০ সালের গ্রীষ্মে ক্যারিবীয় বিনোদন অনুষ্ঠান ক্যারিবিয়ান সাউন্ডট্র্যাকে অংশ নেন। "Somerset sign all-rounder Banks"। BBC Sport। ১২ অক্টোবর ২০০৭। সংগ্রহের তারিখ ২০০৯-০৮-১৮।  "Omari Banks Is Anguilla's Hero"। The Anguillan। ১৯ জুন ২০০৩। সংগ্রহের তারিখ ২০০৯-০৮-১৮।  Brettig, Daniel (৭ নভেম্বর ২০০৮)। "Only Massie better than Krejza"। Fox Sports। সংগ্রহের তারিখ ২০০৯-০৮-১৮।  "Records / Test matches / Team records / Highest fourth innings totals"। Stats.cricinfo.com। সংগ্রহের তারিখ ২০০৯-০৮-১৮।  "4th Test: West Indies v Australia at St John's, May 9–13, 2003"। Content-uk.cricinfo.com। সংগ্রহের তারিখ ২০০৯-০৮-১৮।  "Omari Banks banned for ball tampering"। Cricinfo.com। ৯ জুলাই ২০০৯। সংগ্রহের তারিখ ২০০৯-০৮-১৮।  "Somerset let all-rounder Banks go"। BBC Sport। ২৩ অক্টোবর ২০০৯। সংগ্রহের তারিখ ২০০৯-১০-২৭।  "From cricket to music – Omari Banks makes the move"। Jamaica Observer। ২৩ সেপ্টেম্বর ২০১১। ২৬ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২০১১-১০-২৬।  "Omari Banks announces retirement"। Espncricinfo.com। ৩০ জানুয়ারি ২০১২।  "Omari Banks Announces Retirement"। Stabroek News। সংগ্রহের তারিখ ২০১২-০১-২৬।  "Olufunmike crowned Miss Anguilla 2011"। The Daily Herald। ৬ আগস্ট ২০১১। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০১১-১১-০১।  "Omari Banks featured on Caribbean Soundtrack"। Antigua Observer। ৯ জুলাই ২০১০। সংগ্রহের তারিখ ২০১১-১১-০১। [স্থায়ীভাবে অকার্যকর সংযোগ] ডেভিড বার্নার্ড সুরুজ রঘুনাথ ওয়েস্ট ইন্ডিয়ান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ওমারি ব্যাঙ্কস (ইংরেজি) ক্রিকেটআর্কাইভে ওমারি ব্যাঙ্কস (সদস্যতা প্রয়োজনীয়) (ইংরেজি)